OpenLLM-France/wikimedia huggingface dataset:
# Rari Nantes Savona

El Rari Nantes Savona és un club de waterpolo italià de la ciutat de Savona, a la Ligúria.
Fundat el 1948 com Amatori Nuoto Savona, des del 1981 juga a la màxima lliga italiana.

## Palmarès

* Lliga de Campions
** Finalistes (1): 1991-92
* Copa LEN
** Campions (3): 2004-05, 2010-11, 2011-12
** Finalistes (1): 2009-10
* Supercopa d'Europa
** Finalistes (3): 2005, 2011, 2012
* Campionat italià:
** Campions (3): 1990-91, 1991-92, 2004-05
* Copa italiana:
** Campions (3): 1989-90, 1990-91, 1992-93

## Enllaços externs

* Rari Nantes Savona - Lloc web oficial
# Processó de la Sang

«Processó de la Sang» té aquests significats:
* La Processó de la Sang del Divendres Sant a Perpinyà (Rosselló)
* La Processó de la Sang del Dijous Sant a Palma (Mallorca)
* La Processó de la Sang de l'Ascensió a Bruges (Bèlgica)
# Ainhoa

Ainhoa és un municipi d'Iparralde al territori de Lapurdi, que pertany administrativament al departament dels Pirineus Atlàntics (regió de la Nova Aquitània). La localitat es troba als marges del riu Nivelle limitant al nord amb la comuna de Zuraide, a l'oest amb la de Senpere i a l'est amb Ezpeleta i Itsasu. Guardonada per la seva bellesa i atractiu turístic per l'associació Les Plus Beaux Villages de France, Ainhoa, que durant la revolució va ser rebatejada com a Mendiarte, posseïx un ric patrimoni religiós com a resultat de la seva posició en el Camí francès de peregrinació a Santiago de Compostel·la i en la via de Baztan.
Els lapurdesos, amb gran devoció, pelegrinaven al Santuari d'Arantzazu el segon dia de Pasqua, però quan es va tancar la frontera a causa de les guerres, els d'Ainhoa van haver de construir la capella d'Arantzazu a la mateixa població, a la muntanya de 389 metres d'alçada. Des d'aleshores, un any sencer, el dilluns de Pentecosta, se celebra una vetlla a la capella de la Mare de Déu d'Arantzazu.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 719 | 587 | 679 | 723 | 780 | 832 | 853 | 938 | 761 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 754 | 840 | 808 | 802 | 840 | 871 | 804 | 765 | 729 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 707 | 684 | 685 | 642 | 658 | 615 | 607 | 658 | 615 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 653 | 579 | 543 | 544 | 539 | 599 | - | - | - |
| 2019 | - | - | - | - | - | - | - | - |

## Patrimoni religiós

* Església i cementiri
* Mur del frontó
* Lauburu en una làpida

## Patrimoni civil

* Frontó i església
* Carrer principal i ajuntament
* Indicació del Camí de Santiago
* Carrer principal
* Ajuntament
* Bugadera

## Referències

* ↑ «Gune eta ondareak» (en euskera). Ainhoa.fr. Arxivat de l'original el 12 de juliol 2009. [Consulta: 22 agost 2022].

## Enllaços externs

* Web oficial Arxivat 2011-05-14 a Wayback Machine.
# Sasha (cràter)

Sasha és un cràter d'impacte en el planeta Venus de 4,6 km de diàmetre. Porta el nom d'un antropònim rus, i el seu nom va ser aprovat per la Unió Astronòmica Internacional el 1997.

## Referències

* ↑ «Sasha». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Cs

Cs o CS té els següents significats:
* Cesi, element químic de nombre atòmic 55
* Counter-Strike, videojoc d'acció en primera persona
* Cs (lletra), en l'escriptura rúnica
* Cs o Ciutadans - Partit de la Ciutadania
Viccionari
# Rachovia

Rachovia és un gènere de peixos de la família dels rivúlids i de l'ordre dels ciprinodontiformes.

## Taxonomia

* Rachovia brevis (Regan, 1912)
* Rachovia hummelincki (de Beaufort, 1940)
* Rachovia maculipinnis (Radda, 1964)
* Rachovia pyropunctata (Taphorn & Thomerson, 1978)
* Rachovia stellifer (Thomerson & Turner, 1973)

## Referències

* ↑ BioLib (anglès)
* ↑ FishBase (anglès)
* ↑ The Taxonomicon (anglès)
* ↑ UNEP-WCMC Species Database (anglès)
* ↑ Catalogue of Life (anglès)

## Bibliografia

* Costa, W.J.E.M.: Rivulidae (South American Annual Fishes). planes 526-548. A: R.E. Reis, S.O. Kullander i C.J. Ferraris, Jr. (editors) Checklist of the Freshwater Fishes of South and Central America. Porto Alegre: EDIPUCRS, el Brasil, any 2003.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Josep Maria Oriol

Josep Maria Oriol és el nom dels següents personatges:
* Josep Maria Oriol i Llanas (Igualada, 1947), flautista, compositor i professor de música
* Josep Maria Oriol i Murt (Igualada, 1919-1996), músic i compositor.
# Poltergeist

«Poltergeist» té aquests significats:
* Poltergeist, alemany per a follet fressós
* Poltergeist, àlbum del grup Deatchchain
* Poltergeist, un grup suís
* Poltergeist (còmic), personatge de l'univers Marvel Comics

## Pel·lícules de terror

* Poltergeist (1982) de Tobe Hooper, Frank Marshall i Steven Spielberg
* Poltergeist II: The Other Side (1986) de Brian Gibson, seqüela del precedent
* Poltergeist III (1988) seqüela de Gary Sherman
* Poltergeist (2015) nova versió de la pel·lícula del 1982
* Poltergeist: The Legacy (1996-1999), Sèrie de televisió americanocanadenca
# Miran Mubarak Xah II

Miran Mubarak Xah II fou sobirà farúquida de Khandesh, fill de Miran Muhàmmad Xah I i successor del fill d'aquest (i nebot de Mubarak) Raja Ahmad Xah el 1535. Va deposar al seu jove nebot Raja Ahmad Xah al cap de poc de ser proclamat.
Miran Muhammad Xah I havia heretat Gujarat però no n'havia pres possessió i els nobles del sultanat van portar al tron a Mahmud Xah III (fill de Latif Khan, germà rebel de Bahadur Xah) ignorant els drets successoris dels farúquides.
Mahmud estava sota custòdia de Mubarak Xah II i aquest es va negar a deixar-lo marxar però l'exèrcit gujarati dels nobles va derrotar l'exèrcit de Khandesh i va rescatar a Mahmud.
Quan més tard va donar suport a l'oficial rebel gujarati Imad al-Mulk va haver de fer front a l'exèrcit de Gujarat dirigit ara per Mahmud Xah III. Finalment va signar un tractat pel que recuperava els districtes de Sultanpur i Nandurbar.
El 1561 el sultà de Malwa Baz Bahadur fou derrotat per Akbar i es va refugiar a Khandesh. L'exèrcit mogol va entrar per primer cop al país dirigit pel general Pir Muhammad i va cremar tot al seu pas massacrant tot el que trobava, fins a Burhanpur, però fou derrotat per una coalició de Khandesh, Malwa i de Tufal Khan de Berar i es va haver de retirar i en la fugida es va ofegar al Narbada; Khandesh i Berar van reocupar Malwa que van retornar a Baz Bahadur però aquest va haver de reconèixer la sobirania mogol el 1564 quan Akbar hi va anar personalment amb un exèrcit i es va formar una aliança matrimonial.
Miran Mubarak Xah II va morir el 24 de desembre de 1566. El va succeir el seu fill Miran Muhàmmad Xa II.

## Bibliografia

* Abu l Fazl, Ain-i-Akbari, Vol. II, traducció de H.S. Jarrett, revisió de J.N. Sarkar, editat per The Asiatic Society, Calcutta, 1949, reimprès 1993.
* H. Beveridge, The Akbarnama of Abu'l Fazl, Vol. III, editat per The Asiatic Society, Calcutta, 1939, reimprès 2000
* Radhey Shyam, The Kingdom of Khandesh, editat per Idarah-i-Adabiyat-i-Delli, Delhi, 1981
# Adonies

* No s'ha de confondre amb Adònies, festival en honor d'Adonis.
Segons la Bíblia, Adonies (en hebreu, אדוניהו בן-דוד Adoniyyāhû ben David) va ser el quart fill del Rei David d'Israel. La seva mare era Haguit, una de les concubines del rei a Hebron. Va intentar ser escollit successor a la mort del seu pare.
Adonies va passar gairebé tota la vida al palau reial del seu pare, primer a Hebron i després a Jerusalem. Quan s'acostava la mort del Rei David, es van formar dos grups de poder al seu voltant per mirar de trobar un successor, cadascú segons els seus interessos:
* Adonies, en aquell moment era el fill més gran del rei, i tenia el suport de Joab, general en cap de l'exèrcit de David, del sacerdot Abiatar, de tots els seus germans excepte Salomó i tots els homes de la tribu de Judà que servien el rei.
* Salomó, fill de l'esposa preferida del rei, tenia el suport del sacerdot Sadoc, de Benaiahu, del profeta Natan, de Ximí, de Reí i de part de l'exèrcit de David.
El rei David es va decidir per Salomó, que va ser ungit com a rei d'Israel. Aleshores Adonies va anar cap al Tabernacle on era l'Arca de l'Aliança, es va agafar a un altar i va dir que no es deixaria anar fins que Salomó li prometés que no el mataria. Així els dos germans van fer les paus. Al cap de poc, el Rei David va morir.
Un dia Adonies va demanar la mà d'Abisag, l'última concubina del seu pare difunt al Rei Salomó. Salomó es va enutjar amb el seu germà perquè va pensar que volia ocupar el tron, i el va fer matar.

## Referències

* ↑ Segon llibre de Samuel. 3:4
* ↑ Primer llibre dels Reis. 1:5
* ↑ Primer llibre dels Reis. 1:7
* ↑ Primer llibre dels Reis. 1:49-51
* ↑ Primer llibre dels Reis. 2:25
# Shacky Carmine

Shacky Carmine és una pel·lícula espanyola de 1999 dirigida per Chema de la Peña, produïda per Fernando Colomo i protagonitzada per Fernando Cayo, Andrés Gertrudix, Rebeca Jiménez, Pau Colera, Manolo Caro i Nathalie Seseña. Fou rodada a Salamanca i Madrid i estrenada amb tres finals diferents: el de la versió standard, el de l' extreme version i un tercer, només visible a través d'Internet. Mostra la història d'un grup musical alternatiu espanyol des d'una estètica propera al còmic. Va aixecar molta expectació pel nombre de cameos fets per artistes musicals coneguts d'aquells anys (Bunbury, Raimundo Amador, Dover, Kiko Veneno, Undershakers, Manu Chao, Mucho Muchacho, Albert Pla, Undrop, Ska-P, Manolo Kabezabolo, Kike Turmix, Jesús Ordovás i Joaquín Luqui).

## Argument

Un grup de rock independent de Salamanca, anomenat Shacky Carmine, format per un baix, guitarra i teclats, emigra a Madrid per a triomfar, però la violència i les drogues es creuen en el seu camí. Després de durs esforços tocant en timbes tronades, sembla que la cosa marxa. Amb només un disc gravat, la seva música pega molt forta al món underground. Tot sembla començar a somriure'ls, però el temps acaba col·locant a cadascun en el seu lloc.

## Repartiment

* Raimundo Amador... Venedor de guitarres
* Karmele Aranburu... Trío Pimpinela
* Marta Belenguer
* Carla Calparsoro ... Vero
* Manolo Caro ... Kiko
* Fernando Cayo ... Apolo
* Alicia Cifredo ... July
* Pau Cólera ... Zalo
* Rosa Estévez
* Patxi Freytez... PK
* Mapi Galán... Toni Mad
* Andrés Gertrúdix ... Rodol
* Julián Hernández
* Rebeca Jiménez ... Malú
* Duna Jové ... Otra Surf

## Premis i nominacions

Fou nominada al premi revelació a les Medalles del Cercle d'Escriptors Cinematogràfics de 1999. Al Festival de Cinema d'Espanya de Tolosa de Llenguadoc de 1999 va guanyar el premi al millor actor per Fernando Cayo i a la millor fotografia per David Omedes.

## Banda sonora

El disc de la banda sonora de la pel·lícula fou editat pel segell DRO EastWest S.A. i contenia 26 cançons de grups alternatius de diferents estils d'aleshores.

## Referències

* ↑ El rock de Salamanca, El País, 24 de novembre de 1998
* ↑ Chema de la Peña debuta en el cine con la historia de una banda de rock, El País, 8 de setembre de 1999
* ↑ Shacky Carmine: La primera película sobre la música alternativa española, La Factoría del Ritmo, 1 de desembre de 1999
* ↑ Shacky Carmine a Mondo Sonoro
* ↑ El primer estreno "mundial" del cine español, El Mundo
* ↑ Cinema Writers Circle Awards, Spain. 2000 Awards
* ↑ Toulouse Cinespaña. 1999 Awards, IMDB
* ↑ Shacky Carmine BSO a discogs
# Cuaespinós de Casaldàliga

El cuaespinós de Casaldàliga (Synallaxis simoni) és una espècie —o la subespècie Synallaxis albilora simoni, segons la classificació considerada— d'au passeriforme de la familía dels furnàrids i que pertany al gènere Synallaxis. És endèmic del Brasil.
El nom específic de Casaldàliga es refereix a Pere Casaldàliga (Balsareny, 1928), bisbe de São Félix do Araguaia.

## Referències

* ↑ Synallaxis albilora simoni Hellmayr, 1907 a Avibase.
* ↑ «Cuaespinós de Casaldàliga». Cercaterm. TERMCAT, Centre de Terminologia.

## Enllaços externs

* Synallaxis albilora simoni a eBird.
* Synallaxis simoni a Wikiaves.
# Quarsolita

Les quarsolites són roques plutòniques granades (amb cristalls visibles a ull nu), leucòcratiques, amb un gran contingut de quars (> 90%). Les quarsolites són definides modalment en el primer camp del diagrama QAPF de Streckeisen (vegeu la imatge). El terme quarsolita és un terme col·lectiu i no s'ha de confondre, per tant, amb les roques sedimentàries.

## Referències

* ↑ Quarsolita, Diccionari de Geologia IEC
# Josep Escrig i Font

Josep Escrig i Font (Sogorb, 1825 - Madrid, 1921) fou un advocat i polític valencià, diputat a les Corts Espanyoles durant la restauració borbònica.

## Biografia

Es llicencià en dret i formà part del Partit Moderat, amb el que fou nomenat tinent d'alcalde de Sogorb el 1852 i diputat provincial el 1852-1854. El 1854 fou elegit alcalde de Sogorb, fou deposat durant la revolució de 1854 i després del Bienni Progressista va recuperar el càrrec, que va ocupar fins al 1858. Fou elegit diputat a Corts per Sogorb el 1858, i diputat provincial el 1858-1860.
El 1863, 1864 i 1867 fou novament diputat a Corts espanyoles, regidor de Segorb i alcalde interí, càrrec que va deixar el l'octubre de 1864 quan fou nomenat alcalde-corregidor de València. Fou nomenat governador civil de la província de Castelló de març a maig de 1865 i de juliol de 1866 a setembre de 1868. Fou deposat amb l'esclat de la revolució de 1868. Després de la restauració borbònica es va vincular als cercles liberals i va ser elegit diputat pel districte de Sogorb a les eleccions generals espanyoles de 1876 i 1881. El gener de 1883 renuncià al seu escó quan fou nomenat governador civil de la província de València. Va ser governador civil de Salamanca fins al 1886, quan passà a ser-ho d'Ourense. Durant la dècada del 1890 fou un dels principals dirigents del caciquisme liberal castellonenc dirigit per Juan Navarro Reverter

## Referències

* Biografies de polítics valencians Arxivat 2013-06-18 a Wayback Machine.
* Fitxa del Congrés dels Diputats (castellà)
# Pozzomaggiore

Pozzomaggiore (en sard, Puthumajore) és un municipi italià, dins de la província de Sàsser. L'any 2007 tenia 2.777 habitants. Es troba a la regió de Meilogu. Limita amb els municipis de Bosa (OR), Cossoine, Mara, Padria, Semestene, Sindia (NU) i Suni (OR).

## Administració

Llista d'alcaldes :
| Període | Identitat | Partit |
| 2006- | Tonino Pischedda | Llista cívica |
# Segona Missió de Verificació de les Nacions Unides a Angola

La Segona Missió de Verificació de les Nacions Unides a Angola (UNAVEM II) va ser una missió per manteniment de la pau que va existir entre maig de 1991 i febrer de 1995 a Angola durant la guerra civil.
La missió fou establerta per supervisar l'alto el foc decidit multilateralment el 1990 i seguit pels acords de Bicesse entre el Moviment Popular per l'Alliberament d'Angola (MPLA) i Unió Nacional per a la Independència Total d'Angola (UNITA), pel qual intentaven iniciar un procés democràtic que acabés en eleccions lliures. La missió fou decidida per la Resolució 959 del Consell de Seguretat de les Nacions Unides del 30 de maig de 1991.
El març de 1992 uns 400 observadors de l'ONU foren enviats al país a supervisar la regularitat de les eleccions presidencials i legislatives
La missió era formada per personal civil, militar, mèdic i observadors militars, arribant als 1.100 efectius durant les eleccions i un mínim de 300 a l'agost de 1993.
Cap a la fi de 1994 fou signat un acord de pau restrictiu anomenat protocol de Lusaka i el Consell de Seguretat de les Nacions Unides va decidir enviar una nova missió amb competències més rigoroses anomenada Tercera Missió de Verificació de les Nacions Unides a Angola (UNAVEM III).

## Referències

* ↑ UNITED NATIONS ANGOLA VERIFICATION MISSION II - United Nations.
* ↑ MANDAT DE L'OPÉRATION UNAVEM II Arxivat 2017-08-08 a Wayback Machine. - Université de Montréal

## Enllaços externs

* UNAVEM II - "Batalhão Suez"
* Manuel J. Paulo. «The role of the United Nations in the Angolan peace process». Accord, 2004. [Consulta: 10 gener 2006].
* Text dels Acords de Bicesse
# De professió: A.P.I.

De professió: A.P.I. fou una sèrie de televisió en català emesa per TV3 durant dues temporades entre el 5 de febrer de 1988 i el 4 de setembre de 1990. Fou dirigida per Esteve Duran i protagonitzada per Cassen, Marta Padovan, Joaquim Cardona, Eugènia Roca i Josep Peñalver.

## Argument

La sèrie narra les peripècies de l'Andreu Millet, un agent de la propietat immobiliària de 59 anys, casat amb la Teresa Coll i sense fills, que viu amb la seva minyona francesa, Miquela, una iaia de 82 anys. Al seu despatx de Barcelona, entre Rambla de Catalunya i carrer Provença, s'hi succeeixen tota mena de malentesos i situacions còmiques en les vendes de pisos protagonitzades per ell, els seus clients o els seus treballadors: el Vicenç Roca, la Remei Canal, la Mercè Ruera i el seu amic Hanníbal Bonavista.

## Repartiment

* Cassen - Andreu Millet
* Marta Padovan - Tersa Coll
* Josefa Tubau - Miquela
* Joaquim Cardona - Vicenç Roca
* Eugènia Roca - Remei Canal
* Nina Ferrer - Mercè Ruera
* Josep Peñalver - Hanníbal Bonavista

## Premis i nominacions

Cassen va guanyar el TP d'Or 1988 al millor actor català pel seu paper a aquesta sèrie.

## Referències

* ↑ Menys nostrada i més moderna, El Punt Avui, 6 d'octubre de 2014
* ↑ De professió: A.P.I. a ccma.cat

## Enllaços externs

* Tots els episodis de la sèrie a tv3 a la carta.
# Jurament

Un jurament és una promesa en la que s'invoca el nom d'una entitat moral superior o d'un concepte elevat i abstracte. Des del punt de vista religiós, és un acte que posa a Déu per testimoni de la veritat d'un fet o de la sinceritat de la promesa.

## Vegeu també

* Jurament Olímpic
* Jurament Hipocràtic
* Jurament del joc de pilota

## Bibliografia

* «Jurament». Gran Enciclopèdia Catalana. Barcelona: Grup Enciclopèdia Catalana.
* Bajet Royo, Montserrat; "El Jurament i el seu significat jurídic al Principat segons el Dret General de Catalunya (segles XIII-XVIII)"
Viccionari
# Miran Muhàmmad Xa II

Miran Muhàmmad Xa II fou sobirà farúquida de Khandesh, fill i successor de Miran Mubarak Shah II quan aquest va morir el 24 de desembre de 1566. Immediatament de la seva pujada un noble de Gujarat, Changiz Khan, aprofitant les lluites entre els diversos amirs durant el regnat de Muzaffar III, va atacar Nandurbar i la va ocupar i va seguir cap a Thalner. Miran Muhammad Shah II, amb ajut de Tufal Khan de Berar el va poder rebutjar i recuperar Nandurbar. Llavors va reclamar els seus drets al tron de Gujarat i va avançar cap a Ahmedabad però fou derrotat. Com que finalment Akbar el Gran va annexionar Gujarat aquesta fou la darrera vegada que es va plantejar el conflicte successori. El 1574, aliat al Sultanat de Bijapur i Golkonda, va intentar envair Berar que havia estat annexionat per Murtada Nizam Shah I d'Ahmadnagar el qual, però, s'enfrontava a un pretendent, però Nizam Shah el va derrotar i en el contraatac va assaltar Burhanpur, i el va assetjar a Asirgarh, havent de comprar la retirada mitjançant un tribut. Va morir de malaltia el 1576. El va succeir el seu fill Hasan Khan.

## Bibliografia

* Abu l Fazl, Ain-i-Akbari, Vol. II, traducció de H.S. Jarrett, revisió de J.N. Sarkar, editat per The Asiatic Society, Calcutta, 1949, reimprès 1993.
* H. Beveridge, The Akbarnama of Abu'l Fazl, Vol. III, editat per The Asiatic Society, Calcutta, 1939, reimprès 2000
* Radhey Shyam, The Kingdom of Khandesh, editat per Idarah-i-Adabiyat-i-Delli, Delhi, 1981
# Ajugoides

Ajugoides és un gènere amb només una espècie. Es tracta d'una planta amb flors que pertany a la família Lamiaceae. Aquesta herba perenne és nativa i endèmica del Japó (a les illes de Honshu, Shikoku i Kyushu).

## Espècie

* Ajugoides humilis Makino

## Referències

* ↑ «WFO Plant List | World Flora Online - Ajugoides Makino» (en anglès). [Consulta: 13 setembre 2024].
* ↑ «Ajugoides Makino | Plants of the World Online | Kew Science» (en anglès). [Consulta: 13 setembre 2024].
# Serguei Renev

Serguei Renev és un ciclista professional kazakh nascut el 3 de febrer de 1985.
Va debutar com a professional l'any 2008 amb l'equip kazakh Ulan. El 2009 va fitxar per l'equip ProTour Astana.

## Palmarès

2008
* 2n al Campionat del Kazakhstan en ruta
2013
* 2n al Campionat del Kazakhstan en ruta

### Resultats a la Volta a Espanya

* 2010. 99è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a sitiodeciclismo.net
# Cunel

Cunel és un municipi francès situat al departament del Mosa i a la regió del Gran Est. L'any 2007 tenia 16 habitants.

## Demografia
### Població

El 2007 la població de fet de Cunel era de 16 persones. Hi havia 12 famílies, de les quals 4 eren unipersonals (4 homes vivint sols) i 8 parelles sense fills.
La població ha evolucionat segons el següent gràfic:
Habitants censats

### Habitatges

El 2007 hi havia 21 habitatges, 10 eren l'habitatge principal de la família, 4 eren segones residències i 6 estaven desocupats. 20 eren cases i 1 era un apartament. Tots els 10 habitatges principals que hi havia estaven ocupats pels seus propietaris; 1 tenia tres cambres, 3 en tenien quatre i 6 en tenien cinc o més. 8 habitatges disposaven pel capbaix d'una plaça de pàrquing. A 8 habitatges hi havia un automòbil i a 2 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Cunel el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 0 | 80 a 84 | 0 |
| 4 | 75 a 79 | 0 |
| 0 | 70 a 74 | 4 |
| 0 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 4 | 50 a 54 | 0 |
| 0 | 45 a 49 | 0 |
| 4 | 40 a 44 | 0 |
| 0 | 35 a 39 | 0 |
| 0 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 5 persones, 4 eren actives i 1 inactiva. Les 4 persones actives estaven ocupades(3 homes i 1 dona).. L'única persona inactiva estava jubilada.

### Activitats econòmiques

L'any 2000 a Cunel hi havia 6 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* Résumé statistique Fitxa resum de dades estadístiques de Cunel a l'INSEE.
* Évolution et structure de la population Fitxa amb el detall de dades de Cunel a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.